ATTĀLINĀTĀ MĀCĪBU PROCESA NORISE

privātā vidusskolā “Laisma’

PEDAGOGI

1. No 23.-14.04.2020. mācību process notiks attālināti. Skolu izglītojamie neapmeklē.
2. Skola īstenos pašvadītu mācību procesu ar skolēnu savstarpējās mācīšanās elementiem un vecāku līdziesaisti.
3. Pedagogi strādā attālināti, mācību procesu nodrošinot IT vai klātienē.
4. Pedagogi atbilstoši mācību priekšmetu programmai izstrādā apguves plānu nedēļai konkrētai klasei, lai skolēni patstāvīgi apgūtu mācību vielu.
5. Pedagogiem plānojot darbu pārdomāt un izvērtēt, vai ir mērķtiecīgi turpināt mācību programmas apguvi, kā plānots tematiskajā plānā, vai nepieciešams šo plānu pārskatīt. Izvērtējiet skolēnu līdz šim apgūtās zināšanas un prasmes, atlikušos mācību gada tematus, pieejamos mācību resursus un skolēnu gatavību attālinātām mācībām un pieņemiet lēmumu, kam prioritāri īstermiņā veltīsiet uzmanību – jaunu zināšanu un prasmju mācīšanai vai jau uzsākto nostiprināšanai, tematu turpināšanai.
6. 9. un 12. klasei lietderīgi ir atkārtot jau apgūto mācību vielu, gatavojoties eksāmeniem.
7. Plānojiet mazāka apjoma mācību satura apguvi nekā tas ierasts klātienes mācībās, jaunākajās klasēs samazinot apgūstamā satura apjomu līdz pat 50 %, vecākajās klasēs – vismaz par 10 % vai vairāk.
8. Attālināta mācīšanās nenozīmē klātienes stundu / nodarbību tiešsaistes pārraidi, liekot skolēniem un skolotājiem ilgstoši vienlaikus pavadīt laiku pie datora, kā arī veikt uzdevumus tikai digitālā formātā. Izglītojamo darbu plānotiet, izmantojot mācību grāmatas, darba lapas, pētniecisko darbību, novērojumus dabā, IT rīkus (uzdevumus.lv, soma.lv u.c.)
9. Pedagogiem, plānojot darbu, padomāt, kā sekosiet līdzi katra skolēna iesaistei / klātesamībai mācībās un psiholoģiskajai labklājībai, kā sekosiet līdzi katru dienu un nedēļu skolēna līdzdalībai mācībās, vai viņš saņem nepieciešamo atbalstu mājās no vecākiem, kā viņš kopumā jūtas mācību procesā.
10. Jaunākajās klasēs, nevajag drukātu vai digitālu materiālu vai ilgstošu piekļuvi ekrānam. Skolēni var izmantot klučus, kartonu, veikt dažādus novērojumus, īstenot vienkāršus mākslinieciskās jaunrades darbus, izmantojot papīru, krāsas, dažādu materiālu pārpalikumus.
11. Noteiktā laikā pedagogam nepieciešams būt pieejamam tiešsaistes režīmā, lai skolēni varētu pieslēgties un uzdot savus jautājumus par mācību saturu.
12. Tiešsaistes stundām vēlams izmantot https://zoom.us/ platformu.
13. Uzsākot veltiet laiku, lai iepazīstinātu skolēnus ar plānotajiem saziņas un mācību rīkiem, atgādiniet un vienojieties par uzvedības, saziņas etiķetes, droša interneta izmantošanas noteikumiem.
14. Pedagogiem eklasē vai plānojumā minēt konkrētu laiku tiešsaistes konsultācijai ar iespēju pieslēgties individuāli tiem skolēniem, kuriem ir papildu jautājumi, nepieciešami skolotāja precizējumi, komentārs vai uzmundrinājums.
15. Īsas tiešsaistes vai ierakstītas skolotāja uzrunas izmantojamas mācīšanās virzīšanai – mācīšanās aktualizācijai, dodot iespēju skolēniem saprast apgūstamā mācību satura nozīmību, kā tas saistās ar jau iepriekš apgūto, kas viņiem līdz ar to jāiemācās, kam jāpievērš īpaša uzmanība, kā katrs uzdevums palīdzēs viņiem iemācīties, kā arī atgriezeniskās saites sniegšanai – individuāli, mazākās grupās vai visai klasei kopā.
16. Atgriezenisko saiti pedagogiem veikt regulāri un vēlams, izmantojot e-klasi vai whatsapp grupu.
17. Klašu audzinātāji ierastajos saziņas kanālos komunicē ar klasi (eklase vai whatsapp, sms).
18. Regulāri un biežāk nekā klātienes mācību gadījumā informējiet vecākus par to, kā skola organizēs mācības, kas skolēniem būs jādara, kādā veidā, kādā grafikā, kā viņi var atbalstīt savu bērnu mācīšanos. Dariet vecākiem zināmu, kādas ir nedēļas aktualitātes, un aiciniet pēc iespējas sekot līdzi sava bērna attālinātajām mācībām.
19. Mācību stundas plānojam sākt no 8.45.
20. Nosūtīt eklasē plānojumus katrai klasei līdz 23.03. 8.45
21. Vecāki un izglītojamie ar mācību priekšmetu skolotājiem sazinās e-klasē, operatīvākai saziņai whatsapp grupā, zvanot klases audzinātājai vai skolas vadībai (skola-67346634, Inga 29431900).
22. Lūgums pārrunāt bērnu drošības jautājumus internetā.
23. Izmantojot videokonferences, Whatsapp grupu un epastu eklasē piedalīties skolas kalendārā esošajās sanāksmēs un mācībās.
24. .Par nepieciešamo atbalstu informēt skolas vadību.